FI Euroopan unionin virallinen lehti C 146/2

Jäsenvaltion toimittama tiivistelmä EY:n perustamissopimuksen 87 ja 88 artiklan soveltamisesta maataloustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen 23. joulukuuta 2003 annetun komission asetuksen (EY) N:o 1/2004 mukaisesti myönnetystä valtiontuesta

(2005/C 146/02)

Tuen numero: XA No 62/04

Jäsenvaltio: Italia

Alue: Marche

Tukijärjestelmän nimike: Tuki maataloustuotannolle ja kotieläintaloudelle, jotka kärsivät 26. syyskuuta 1997 tapahtuneesta maanjäristyksestä. Tukea myönnetään investointeihin, jotka ovat tarpeen terveys- ja hygieniavaatimusten noudattamiseksi muutettaessa tilapäiset eläinsuojat ja rakennelmat pysyviksi.

Oikeusperusta: Art.2 Legge regionale n. 21 del 10 dicembre 2003”Trasformazione in costruzioni a carattere permanente degli alloggi prefabbricati temporanei installati a seguito degli eventi sismici iniziati il 26 settembre 1997”. Delibera giunta regionale n 789 del 13/7/2004

Tukijärjestelmän vuosittaiset menot: Kaksivuotiskaudelle 2004—2005 arvioidut kokonaismenot ovat 1 000 000,00 euroa.

Tuen enimmäisintensiteetti: Tukijärjestelmän mukaan pääomatukea myönnetään rakennelmien muuttamisesta pysyviksi aiheutuvien infrastruktuuritöiden edellyttämiin investointeihin.

Tuen määrä on 50 % tukikelpoisista toimenpiteistä aiheutuneista menoista, ja se lasketaan käyttäen hintoja, jotka eivät ylitä Marchen alueen julkisten hankintojen virallisessa hintaluettelossa mainittuja hintoja seuraavien enimmäismääärien rajoissa:

135,00 euroa neliömetriltä saneeraustöiden osalta; Edellä esitetyllä tavalla laskettuun määrään lisätään seuraava lisätuki:

6,00 euroa neliömetriltä saneeraustöihin liittyvien teknisten kustannusten osalta.

Näin laskettuun määrään voidaan lisätä asianmukaiset verokustannukset (alv, arkkitehtien ja rakennusmestareiden Cnpaia-sosiaaliturvamaksu jne.), jos niitä ei korvata muutoin.

Koska kyseiset rakennukset sijaitsevat direktiivin 268/75/ETY, sellaisena kuin se on täydennettynä ja muutettuna, mukaisen epäsuotuisten alueiden määritelmän piiriin kuuluvissa kunnissa, sovellettava tuen bruttointensiteetti on 50 %. Erityisesti on kyse alueista, jotka mainitaan maaseudun kehittämissuunnitelman toimenpiteiden toteuttamiseen liittyvien tarjouspyyntöjen yhteisistä liitteistä annetun maaseudun kehittämisosaston säädöksen (DDS/SAR) nro 196/04 liitteessä 3 ja/tai liitteessä 12 olevassa luettelossa.

Täytäntöönpanoajankohta: Vuodesta 2004 ja joka tapauksessa 10 työpäivää tämän lomakkeen lähettämisestä asetuksen (EY) N:o 1/2004 19 artiklan 1 kohdan mukaisesti

Tukijärjestelmän kesto: Tuki on myönnettävä 31.12.2005 mennessä.

Tuen tarkoitus: Tuki koskee pieniä ja keskisuuria yksittäisiä maatalousyrityksiä tai niiden yhteenliittymiä, jotka täyttävät komission päätöksellä K(2000) 2726 lopull. (26.9.2000) hyväksytyssä Marchen alueen maaseudun kehittämissuunnitelmassa vahvistetut elinkelpoisuusedellytykset. Tuki perustuu asetuksen (EY) N:o 1/2004 4 artiklaan.

Edellä mainitun 4 artiklan mukaisesti tavoitteena on tuotannon parantaminen ja uudelleensuuntaaminen, luonnonympäristön säilyttäminen ja parantaminen sekä hygieniaolosuhteiden ja eläinten hyvinvointia koskevien vaatimusten säilyttäminen ja parantaminen.

Oikeusperustana olevan alueellisen lain erityistavoitteena on maataloustuotannon kannalta ensiarvoisen tärkeiden eläin- ja rehusuojien säilyttäminen siten, että voidaan välttää entisten puurakenteiden korvaamisesta uusilla teräsbetonirakenteilla aiheutuvat merkittävät ympäristövaikutukset.

Tukikelpoiset kustannukset: Asetuksen (EY) N:o 1/2004 4 artiklan 4 kohdan mukaisesti tukikelpoiset kustannukset liittyvät eläinsuojien kunnostamiseen voimassa olevien hygienia- ja terveysvaatimusten mukaisiksi, mukaan luettuna pysyvien lantaloiden rakentaminen.

On syytä täsmentää, että menojen tukikelpoisuus alkaa tuen myöntämispäivästä.

Asianomainen ala/asianomaiset alat: Tukijärjestelmää sovelletaan maataloustuotteiden tuottamisen, jalostamisen ja kaupan pitämisen alalla toimiviin pieniin ja keskisuuriin yrityksiin.

Tuen myöntävän viranomaisen nimi ja osoite: REGIONE MARCHE — Centro operativo di Muccia e Fabriano

Muita tietoja: Tukea myönnetään yksinomaan maatalousalalla toimiville todistettavasti elinkelpoisille pk-yrityksille, joiden tuotannolle on nykyisin tai tulevaisuudessa olemassa tavanomaiset markkinointikanavat, sellaisiin investointeihin, jotka eivät lisää kyseisten pk-yritysten tuotantokapasiteettia yli 20 prosentilla laskettuna nautayksikköinä eläintuotannon osalta ja viljeltynä pinta-alana kasvintuotannon osalta.

Edellä tarkoitettujen (asetuksen (EY) N:o 1/2004 4 artiklan 5 ja 6 kohdassa sekä 8 kohdan a alakohdassa vahvistettujen) edellytysten noudattamisen varmistamiseen liittyvien arviointi- ja mittausperusteiden ja yksityiskohtaisten sääntöjen osalta täsmennetään, että ne ovat samat kuin asetuksen (EY) N:o 1257/1999 mukaisesti vahvistetussa Marchen alueen maaseudun kehittämissuunnitelmassa, joka on hyväksytty komission päätöksellä K(2000) 2726 lopull. (26.9.2000) ja julkaistu Internet-osoitteessa: www.agri.marche.it

Tuen numero: XA 1/05

Jäsenvaltio: Yhdistynyt kuningaskunta

Alue: Lancashire (Blackpoolin ja Blackburnin hallintoalueet mukaan luettuna) sekä Wiganin, Boltonin, Buryn, Rochdalen ja Oldhamin piirikunnat

Tukijärjestelmän nimike tai yksittäistä tukea saavan yrityksen nimi: Rural Business Facilitation Service (Lancashire and North Manchester)

Oikeusperusta: Section 5 of the Regional Development Agencies Act 1998

Tukiohjelman vuosittaiset menot tai yritykselle myönnetyn yksittäisen tuen kokonaismäärä: Ohjelman kokonaisbudjetti on 3 490 068 Englannin puntaa. Se jaetaan neljäksi varainhoitovuodeksi seuraavasti:

Tuen enimmäisintensiteetti: Tuki kattaa 100 prosenttia Rural Business Facilitation Service -neuvontapalvelun tarjoamien alkupalvelujen kustannuksista ja

50 prosenttia ulkopuolisten konsulttien tarjoamien asiantuntijapalvelujen kustannuksista.

Täytäntöönpanopäivä: Tukiohjelma tulee voimaan 31.1.2005

Tukiohjelman tai yksittäisen tuen kesto: Tukiohjelma on voimassa 30.6.2007 asti

Tuen tarkoitus: Tuen tavoitteena on edistää Lancashiren maaseututalouden pitkän aikavälin kehittämistä. Tuen avulla tarjotaan viljelijöille sekä muille maaseutuyrityksille neuvontapalveluja ja teknistä apua yrityksen suorityskyvyn ja tehokkuuden parantamiseksi.

Tukea voidaan myöntää asetuksen (EY) N:o 1/2004 14 artiklan mukaisista neuvontapalveluista aiheutuviin kustannuksiin.

Alat, joita tuki koskee: Tukiohjelma koskee kaikkea maatalousalan yritystoimintaa, tuotanto, jalostus ja kaupan pitäminen mukaan luettuina. Tukiohjelma on tarkoitettu kaikille alasektoreille.

Tuen myöntävän viranomaisen nimi ja osoite:

Lancashire County Council Environment Directorate Guild House Cross Street Preston United Kingdom PR1 8RD

Internet-osoite: www.defra.gov.uk/farm/state-aid/setup/exist-exempt.htm. Valitse ”Rural Business Facilitation Service (Lancashire ja North Manchester)” tai suora osoite sivulle: http://defraweb/farm/state-aid/setup/schemes/rbfs.pdf.

Muita tietoja: Tukiohjelma mahdollistaa ensikontaktin Lancashiren ja North Manchesterin maaaseutuyrityksille, jotka tarvitsevat alkuneuvontaa toimintansa parantamiseksi ja kehittämiseksi. Tämän jälkeen yritykset voivat saada yksityiskohtaisempaa neuvontaa toiminta-ajatusten toteuttamista varten. Jos neuvontaa on jo saatavilla muista valtion rahoittamista neuvontapalveluohjelmista, edunsaajat ohjataan näihin palveluihin. Muussa tapauksessa RBFS tarjoaa neuvontapalvelut itse tai ohjaa edunsaajat hakeutumaan ulkopuolisten konsulttien tarjoamiin palveluihin. Ulkopuolisten konsulttien tarjoamia palveluja käytettäessa tuen osuus on 100 prosentin sijaan 50 prosenttia (ks. edellä).

Tukiohjelma on tarkoitettu kaikille maaseutuyrityksille. Muille kuin maatalousyrityksille myönnettävä tuki maksetaan vähämerkityksistä tukea koskevan komission asetuksen (EY) N:o 69/2001 mukaisesti.

Tuen numero: XA No 02/05

Jäsenvaltio: Italia

Alue: Umbria

Tukijärjestelmän nimike: Elintarvikealan investointeihin tarkoitettujen tukitoimenpiteiden toteuttaminen

Oikeusperusta: Il regime di aiuti in argomento, avviato a far data dalla pubblicazione del bando pubblico (4 novembre 2004), è da considerarsi come riapertura dei termini di presentazione delle domande di aiuto a valere delle Misure 1.1.1. (a), 1.2.1 (g) e 1.2.2.(m) del PSR della Regione Umbria la cui copertura finanziaria è assicurata con risorse regionali, qualora non si rendessero disponibili risorse nazionali aggiuntive sulla dotazione del Piano di Sviluppo Rurale dell'Umbria.

Tukijärjestelmän vuosittaiset menot: 50 miljoonaa euroa (arvio)

Tuen enimmäisintensiteetti: vaihtelee tukikelpoisten investointien luonteen mukaan:

40 % kiinteistöihin ja kiinteään kalustoon liittyvien investointien kustannuksista (maatilainvestoinnit sekä maataloustuotteiden jalostamiseen ja kaupan pitämiseen liittyvät investoinnit)

20 % koneiden ja laitteiden hankintaan liittyvistä kustannuksista (maatilainvestoinnit)

enintään 50 % kustannuksista, jotka aiheutuvat ISO 9000 -standardien vaatimusten mukaisten laadunvarmistusjärjestelmien käyttöönottamisesta yrityksissä; tilakohtainen tuen määrä on rajattu 100 000 euroon

enintään 50 % kustannuksista, jotka aiheutuvat ISO 14000 -standardien ympäristön laatua koskevien vaatimusten mukaisten järjestelmien käytöönottamisesta; tilakohtainen tuen määrä on rajattu 100 000 euroon

enintään 50 % (elintarvikealan yritykset) ja 80 % (maatilat) hygieniaa ja terveyttä koskevien HACCP-järjestelmän mukaisten omavalvontaohjelmien toteuttamiseen liittyvistä kustannuksista; tilakohtainen tuen määrä on rajattu 100 000 euroon

enintään 60 % (elintarvikealan yritykset) ja 80 % (maatilat) elintarvikkeiden jäljitettävyyttä ja elintarvikeketjun varmennusta koskevien valvontajärjestelmien käyttöönottamiseen liittyvistä kustannuksista

enintään 80 % korkealaatuisten maataloustuotteiden markkinointihankkeiden suunnitteluun ja toteuttamiseen liittyvistä tukikelpoisista kustannuksista

enintään 50 % laatueritelmien, teknisten selvitysten, toteutettavuussuunnitelmien sekä korkealaatuisten tuotteiden kaupallisten ominaisuuksien ja/tai standardien määritelmien ja markkinointistrategioiden laatimiseen liittyvistä tukikelpoisista kustannuksista

Täytäntöönpanoajankohta:

Kesto: 1 vuosi

Tuen tarkoitus: Elintarvikealan eri toimijoiden välisen integraation lujittaminen (ryhmäpoikkeusasetuksen 4, 7 ja 13 artikla)

Tukikelpoiset kustannukset:

Tuotantotuet (4 artikla):

a) maatilan tuotantorakennusten rakentaminen, uudistaminen ja kunnostaminen, mukaan luettuna ulkorakentaminen kuten pihatot, jaloittelualueet, aitaukset jne. (asuinrakennusten yhteyteen tehtävistä rakennelmista aiheutuvat kustannukset eivät ole tukikelpoisia, lukuun ottamatta kokonaan erillisiä rakennuksia);

b) erikoistuneiden puuviljelmien istuttaminen ja/tai kunnostaminen; tukea ei myönnetä uusien viini- tai oliivitarhojen istuttamiseen tai olemassa olevien viinitarhojen uudistamiseen; oliivitarhojen uudistaminen sallitaan ainoastaan siinä tapauksessa, että puiden lukumäärä säilyy ennallaan;

c) keinotekoisten altaiden rakentaminen maatalous-, kotieläintalous-, ympäristö-, matkailu-, virkistys- ja urheilukäyttöön maatilan toimintojen monipuolistamiseksi sekä altaiden käytön ja vedenjakelun edellyttämien asennustöiden toteuttaminen;

d) vuoristoniittyjen ja -laidunten perustaminen tai kunnostaminen, aitaaminen jne.;

e) tilan tiestön ja vesijohtojen rakentaminen ja kunnostaminen;

f) maatalouden vesijohtoverkon toteuttaminen, maan tasoitus, kivien poistaminen, mukaan luettuina salaojitus ja pintavesien poisjohtaminen liitännäisviemäriverkon avulla, mahdollisesti biotekniikkaa käyttäen (kustannukset enintään 25 000 euroa);

g) korkealaatuisten maataloustuotteiden ja niche-tuotteiden jalostamiseen ja kaupan pitämiseen suunnatut investoinnit (mukaan luettuina kyseisten tuotteiden suoramyyntiä koskevat investoinnit) edellyttäen, että jalostettava tai kaupan pidettävä tuote edustaa taloudellisesti vähintään 40:tä prosenttia tilan tuloista Euroopan kokoyksikköinä ilmaistuna tai että jalostettavan tuotannon absoluuttinen arvo vastaa vähintään 20:tä Euroopan kokoyksikköä. Investointi on aina suhteutettava tilan tuotantokapasiteettiin. Tällaisia rajoituksia ei sovelleta pieniin, niche-tuotteita tai voimassa olevassa lainsäädännössä tarkoitettuja luonnonmukaisia tuotteita taikka tilalla pidetyn karjan rehuksi tarkoitettuja ensimmäisen jalostusasteen tuotteita jalostaviin laitteisiin. Viinialan uusiin investointeihin myönnettävän tuen osalta edellytetään aina, että tilan viininviljelyalasta vähintään viisi hehtaaria käytetään DOCG-viinien ja vähintään 10 hehtaaria DOC- tai IGT-viinien tuotantoon. Vastaavasti oliivien jalostamisen osalta edellytyksenä on, että tilalla on vähintään 5 000 oliivipuuta;

h) ensimmäisten eläinten hankinta sekä (uros- ja naaraspuolisten) kantakirjaan tai vastaavaan järjestelmään merkittyjen korkealaatuisten siitoseläinten hankinta;

i) investoinnit tai muu rahoitus luonnonvaraisten eläinten kasvatukseen ihmisravinnoksi tai kantojen elvyttämiseksi; tällainen toiminta on rajoitettu yksinomaan Piano Faunistico Venatorio -luettelossa tarkoitettuihin lajeihin;

j) uusien koneiden ja laitteiden hankinta, mikäli vastaavia ei ole jo olemassa tilalla, mukaan luettuina atk-laitteet ja -ohjelmistot sekä välineet hallinto- ja kirjanpitomenettelyjen parantamiseksi enintään 40:een prosenttiin tilalla toteutettujen investointien arvosta; kyseistä määrää voidaan korottaa 70:een prosenttiin, kun on kyse osuuskunnista, jotka toimittavat palveluja omille jäsenilleen. Tukea ei myönnetä korvaavien koneiden tai laitteiden hankintaan, paitsi silloin, kun on kyse työturvallisuuden ja työolosuhteiden laadun parantamisesta voimassa olevan lainsäädännön asettamien vaatimusten mukaisesti ja korvattavat koneet tai laitteet ovat yli viisi vuotta vanhoja. Korvaavien koneiden hankinta on sallittua 31. joulukuuta 2001 lähtien sellaisten ohjelmien yhteydessä, joihin sisältyy pakollisena osana myös kiinteistöinvestointeja, joiden osuus on vähintään 50 prosenttia koko ohjelman kustannuksista;

k) laitteiden hankinta maa- ja kotieläintalouden tuotannossa syntyvien jätteiden käsittelyä ja kaupallista tai tilalla tapahtuvaa uusiokäyttöä varten maatilan tai tilojen yhteenliittymän tuotannon mukaisissa rajoissa. Koneiden ja laitteiden hankinta kasviperäisen tai lajitelluista jätteistä saadun kompostoidun lannoitteen tuottamista varten hyväksytään, kunhan tuotetut määrät ovat suhteessa tilan pinta-alaan;

l) yleiskulut, joiden osuus saa olla enintään 12 prosenttia tukikelpoisista kustannuksista ja jotka liittyvät: — suunnittelusta, työnjohdosta ja tutkimuksista vastaavien insinöörien ja konsulttien palkkioihin, toteutettavuustutkimuksiin ja kehittämissuunnitelmiin (enintään 8 prosenttia); — Internet-sivustojen luomiseen tuotteiden ja palvelujen kauppaa varten (sähköinen kaupankäynti); — henkilöstölle suunnattuun neuvontaan ja koulutukseen, joka liittyy jalostusmenettelyjen laadunvalvontajärjestelmän käyttöönottoon ja vapaaehtoisten standardien (ISO 9000, ekomerkki jne.) noudattamiseen; — patenttien ja käyttölupien hankintaan. Jäljempänä luetellut menot eivät ole tukikelpoisia: — viljelymaan hankinta; — lihotukseen tarkoitettujen eläinten, siipikarjarotuihin kuuluvien siitoseläinten ja risteytettyjen jalostussikojen hankinta, ellei kyseisiä eläimiä ole mainittu korkealaatuisten tuotteiden eritelmissä; — tuotanto-oikeuksien ostaminen; — ajoneuvojen hankinta henkilö- ja tavarakuljetuksia varten; — tavanomaiset huoltotoimenpiteet.

Jalostaminen ja kaupan pitäminen (7 artikla):

a) kiinteän omaisuuden rakentaminen, saneeraaminen ja uudenaikaistaminen;

b) kiinteän omaisuuden hankinta, lukuun ottamatta maanhankintaa, ellei se tapahdu 28. heinäkuuta 2000 annetun asetuksen (EY) N:o 1685/2000 liitteessä olevan säännön 5 mukaisia rajoituksia ja edellytyksiä noudattaen; tukea myönnetään enintään 70:een prosenttiin tukikelpoisista investointikustannuksista ja sillä edellytyksellä, että kyseiseen kiinteään omaisuuteen kohdistetaan uudistustoimenpiteitä, joiden osuus on vähintään 30 prosenttia lopullisista kokonaiskustannuksista;

c) koneiden ja laitteiden hankinta, mukaan luettuna atk-laitteet;

d) atk-ohjelmistojen hankintakustannukset sekä edellisessä alakohdassa tarkoitettujen koneiden ja laitteiden käyttöönottoon liittyvä neuvonta;

e) yleiskulut, joiden osuus saa olla enintään 12 prosenttia tukikelpoisista kustannuksista ja jotka liittyvät: — suunnittelusta, työnjohdosta ja tutkimuksista vastaavien insinöörien ja konsulttien palkkioihin, toteutettavuustutkimuksiin ja kehittämissuunnitelmiin (enintään 8 prosenttia); — Internet-sivustojen luomiseen tuotteiden ja palvelujen kauppaa varten (sähköinen kaupankäynti); — henkilöstölle suunnattuun neuvontaan ja koulutukseen, joka liittyy jalostusmenettelyjen laadunvalvontajärjestelmän käyttöönottoon ja vapaaehtoisten standardien (ISO 9000, ekomerkki jne.) noudattamiseen; — patenttien ja käyttölupien hankintaan. Jäljempänä luetellut kustannukset eivät ole tukikelpoisia: — ensimmäisen jalostamisen jälkeisiin vaiheisiin liittyvät investoinnit, jos maataloudesta peräisin olevien raaka-aineiden ensimmäinen jalostaminen ei tapahdu tilalla; — vähittäiskauppaan liittyvät investoinnit; — yhteisön ulkopuolisista maista peräisin olevien tuotteiden jalostamiseen tai kaupan pitämiseen liittyvät investoinnit. Tuotantokapasiteetin kasvuun johtavat investoinnit aloilla, joilla taattujen tavanomaisten markkinointikanavien epävarmuuden vuoksi sovelletaan yhteisten markkinajärjestelyjen mukaisia erityisrajoituksia, eivät missään tapauksessa ole tukikelpoisia.

Tuki laadukkaiden maataloustuotteiden tuotannon ja kaupan pitämisen edistämiseen (13 artikla):

a) Kustannukset, jotka liittyvät asetuksissa (EY) N:o 2081/92, 2082/92, 2092/91 ja 1804/1999 säädettyä tuotteen ensimmäistä vapaaehtoista varmentamista koskeviin tarkastuksiin;

b) kustannukset, jotka aiheutuvat ISO 9000 -standardin vaatimusten mukaisten laadunvarmistusjärjestelmien käyttöönotosta tiloilla;

c) kustannukset, jotka aiheutuvat ISO 14000 -standardin tai EMAS-järjestelmän vaatimusten mukaisten ympäristöauditointijärjestelmien käyttöönotosta;

d) kustannukset, jotka aiheutuvat hygieniaa ja terveyttä koskevien HACCP-järjestelmän mukaisten omavalvontaohjelmien täytäntöönpanosta;

e) kustannukset, jotka aiheutuvat elintarvikkeiden jäljitettävyyttä ja elintarvikeketjun varmennusta koskevien valvontajärjestelmien käyttöönottamisesta;

f) kustannukset, jotka aiheutuvat markkinointihankkeiden suunnittelusta ja toteuttamisesta, organisatoriset ja aineelliset voimavarat mukaan luettuina;

g) kustannukset, jotka aiheutuvat laatueritelmien, teknisten selvitysten, toteutettavuussuunnitelmien sekä korkealaatuisten tuotteiden kaupallisten ominaisuuksien ja/tai standardien määritelmien ja markkinointistrategioiden laatimisesta.

Asianomaiset alat: Tukijärjestelmää sovelletaan asetuksen (EY) N:o 1/2004 2 artiklassa määriteltyjen maataloustuotteiden tuottamiseen, jalostamiseen ja/tai kaupan pitämiseen. Tuotantokapasiteetin kasvuun johtavat investoinnit aloilla, joilla taattujen tavanomaisten markkinointikanavien epävarmuuden vuoksi sovelletaan yhteisten markkinajärjestelyjen mukaisia erityisrajoituksia, eivät missään tapauksessa ole tukikelpoisia

Tuen myöntävän viranomaisen nimi ja osoite: Regione Umbria — Direzione Attività Produttive. Centro Direzionale Fontivegge — I-06100 Perugia

S-posti: fgarofalo@regione.umbria.it

Internet-osoite: www.regione.umbria.it

Tuen numero: XA 03/05

Jäsenvaltio: Espanja

Alue: Kastilia ja León

Tukiohjelman nimike: Tuet osuustoiminnan tukemiseksi Kastilian ja Leónin itsehallintoalueella

Oikeusperusta: Orden AYG.../2005, de ... febrero, de la Consejería de Agricultura y Ganadería, por la que se regulan y convocan ayudas destinadas a la promoción del movimiento cooperativo en la comunidad autónoma de Castilla y León.

Tämä tukijärjestelmä perustuu 23. päivänä joulukuuta 2003 annetussa komission asetuksessa (EY) N:o 1/2004 vahvistettuun poikkeukseen ja täyttää mainitun asetuksen 10, 13 ja 14 artiklan edellytykset, jotka liittyvät tukeen tuottajaryhmittymille, tukeen laadukkaiden maataloustuotteiden tuotannon ja kaupan pitämisen edistämiseen ja teknisen tuen antamiseen maatalousalalla.

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Vuoden 2005 ennakoitu tuki on 1 200 000 euroa.

Tuen enimmäisintensiteetti:

— Asetuksen (EY) N:o 1/2004 10 artikla. Tuen enimmäismäärä tuensaajaa kohden on yhteensä 100 000 euroa.

— Asetuksen (EY) N:o 1/2004 13 artikla. Tuen enimmäismäärä tuensaajaa kohden on yhteensä 100 000 euroa kolmen vuoden aikana.

— Asetuksen (EY) N:o 1/2004 14 artikla. Tuki on tuensaajaa kohden enintään 100 000 euroa kolmen vuoden aikana tai 50 prosenttia tukikelpoisista kustannuksista riippuen siitä, kumpi vaihtoehto on edullisempi.

Täytäntöönpanopäivä: Tukijärjestelmän on määrä tulla voimaan maaliskuussa 2005.

Tukiohjelman tai yksittäisen tuen kesto: Tukijärjestelmä on voimassa 31. päivään joulukuuta 2006.

Tuen tarkoitus:

Yleistavoite: Tukea maatalousalan osuustoimintaa Kastilia ja Leónin itsehallintoalueella.

Toissijainen tavoite:

— Tukea uusien yhteenliittymien perustamista ja vanhojen, fuusioiden ja yhdistymisten tuloksena syntyneiden ylemmän tason yhteenliittymien vahvistamista.

— Tukea sellaisia olemassa olevia yhteenliittymiä, jotka lisäävät huomattavasti (vähintään 30 prosenttia) kaupan pidetyn tuotantonsa arvoa.

— Edistää laadukkaiden maataloustuotteiden tuotantoa ja kaupan pitämistä.

— Antaa yhteenliittymille teknistä tukea tekemällä osuuskuntien puolesta tarkastuksia sekä hallintoa, kannattavuutta ja investointeja koskevia selvityksiä sekä järjestämällä kilpailuja, näyttelyitä ja messuja.

Tuen oikeusperusta:

— Tukijärjestelmä täyttää tuottajaryhmittymille myönnettävän tuen osalta asetuksen (EY) N:o 1/2004 10 artiklan, laadukkaiden maataloustuotteiden tuotannon ja kaupan pitämisen edistämiseen myönnettävän tuen osalta 13 artiklan ja maatalousalan teknisen tuen osalta 14 artiklan edellytykset.

— Myös mainitun asetuksen 3 luvun 17—20 artiklan yhteiset säännökset ja loppusäännökset on otettu huomioon.

Tukikelpoiset kustannukset:

— Asetuksen (EY) N:o 1/2004 10 artikla. Uusien ensimmäisen tason yhteenliittymien tai fuusioiden ja yhdistymisten tuloksena syntyneiden ylemmän tason yhteenliittymien perustaminen sekä sellaisten maatalouden yhteenliittymien taloudellisten ja sosiaalisten edellytysten parantaminen, jotka lisäävät kaupan pidetyn tuotantonsa arvoa vähintään 30 prosenttia. — Uudelle yhteenliittymälle perustamisesta, fuusiosta tai yhdistymisestä aiheutuvat menot, joihin sisältyvät: perustamisesta, tarkastuksista, laillistamisesta, johdon ja teknisen henkilöstön neuvontapalveluista sekä rahoitusta ja kaupan pitämistä koskevista tutkimuksista aiheutuneet menot sekä notariaatti-, rekisteröinti-, kirjaamis- ja lupakustannukset. — Hiljattain perustettujen tai fuusion taikka yhdistymisen tuloksena syntyneiden yhteenliittymien hallintomenot ensimmäisten viiden toimintavuoden aikana: tilojen vuokraaminen, toimistotarvikkeiden, tietokoneiden ja ohjelmistojen hankkiminen, hallintohenkilöstön kustannukset, yleiskustannukset sekä muut lakisääteiset ja hallintokustannukset. — Jos on kyse laajentamisesta, tukikelpoisten menojen rajana on tuensaajan kaupan pidetyn tuotannon arvon vuotuinen lisäys (vähintään 30 prosenttia). Kun yksikön koko kasvaa, ainoastaan laajenemisesta aiheutuvat menot ovat tukikelpoisia.

— Asetuksen (EY) N:o 1/2004 13 artikla. Laadukkaiden maataloustuotteiden tuotannon ja kaupan pitämisen edistäminen. — Laatujärjestelmien ja tuotteiden jäljitettävyysjärjestelmien käyttöön ottamisesta aiheutuneet menot. Näihin voivat kuulua menot, jotka aiheutuvat laatujärjestelmien tunnustamista koskevien hakemusten valmistelusta, laatujärjestelmien käyttöön ottamisesta, ulkopuolisten konsulttien käyttämisestä, sertifioinnista ja henkilöstön kouluttamisesta käyttämään edellä mainittuja järjestelmiä.

— Asetuksen (EY) N:o 1/2004 14 artikla. Alalle annettava tekninen tuki. — Menot, jotka aiheutuvat osuuskuntien puolesta tehtävistä tarkastuksista sekä hallintoa, kannattavuutta ja investointeja koskevista selvityksistä sekä kilpailujen, näyttelyiden ja messujen järjestämisestä.

Alat, joita tuki koskee: Maatalousala yleensä ja erityisesti yhteenliittymät.

Huom.: Vastaperustetuiksi voidaan katsoa osuuskunnat, jotka on hyväksytty äskettäin ja jotka eivät ole aloittaneet toimintaa eivätkä tarjonneet palveluita tämän tukijärjestelmän voimaantuloon mennessä.

Tuen myöntävän viranomaisen nimi ja osoite: Tuen myöntää Junta de Castilla y León ja sen hallinnoinnista vastaa Dirección General de Industrialización y Modernización Agraria de la Consejería de Agricultura y Ganadería.

C/ Rigoberto Cortejoso, 14 — E-47014 — Valladolid (España).

Verkko-osoite: Tukijärjestelmän kuvaus julkaistaan kokonaisuudessaan Junta de Castilla y Leónin verkkosivuilla osoitteessa: http://www.jcyl.es/agrocomercializacion.

Muut tiedot: Tukien hallinnointia säädellään päätöksellä, ja se noudattaa edellä mainitun asetuksen 18 artiklan tuen kasautumista koskevia säännöksiä.

Tuen numero: XA 04/05

Jäsenvaltio: Espanja

Alue: Espanjan valtion koko alue

Tukiohjelman nimike tai yritykselle myönnettyä yksittäistä tukea saavan yrityksen nimi: Maitotiloille myönnettävät tuet maidontarkastuksista aiheutuvien menojen rahoittamiseen.

Oikeusperusta: Real Decreto por el que se regula el control oficial del rendimiento lechero para la evaluación genética en las especies bovina, ovina y caprina.

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: 2 500 000 euroa

Tuen enimmäisintensiteetti: Enintään 70 prosenttia maidontarkastuskustannuksista

Täytäntöönpanopäivä: 2005

Tukiohjelman tai yksittäisen tuen kesto:

Tuen tarkoitus: Tuet pk-yrityksille (lypsykarjatiloille) karjarotujen valikointiin, säilyttämiseen ja kehittämiseen tähtäävien toimien edistämiseen. Tuki perustuu maataloustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävästä valtiontuesta annetun asetuksen (EY) N:o 1/2004 seuraaviin artikloihin: 15 artiklan b alakohta: tuen ollessa enintään 70 prosenttia kustannuksista kolmansien osapuolien toteuttamiin tai niiden puolesta toteutettuihin kokeisiin, joilla määritetään kotieläinten perimän laatu tai niiden tuotos.

Alat, joita tuki koskee: Maidontuotantoa harjoittavat nauta-, lammas- ja vuohikarjatilat, joiden karja on kirjattu kantakirjarekisteriin.

Tuen myöntävän viranomaisen nimi ja osoite: Ministerio de Agricultura, Pesca y Alimentación, Dirección General de Ganadería, Alfonso XII, no 62, E-28014, Madrid.

Verkko-osoite: www.mapa.es-Sección Ganadería

Tuen numero: XA 05/05

Jäsenvaltio: Ranska

Alue: La Manchen departementti

Tukijärjestelmän nimike: Tuet konehalleja koskeviin investointeihin yhteisiä maatalouskoneita käyttäville osuuskunnille

Oikeusperusta:

— Articles L 1511 et suivants du Code général des collectivités territoriales permettant aux collectivités territoriales d'intervenir dans le cadre de la création ou de l'extension d'activités économiques en accordant des aides directes et indirectes aux entreprises

— Articles L 3231-2 et L 3232-1 du Code général des collectivités territoriales.

Tukijärjestelmän vuosittaiset menot: Enintään 54 000 euroa vuodessa

Tuen enimmäisintensiteetti: 30 prosenttia investoinnista ja enintään 13 500 euroa kutakin investointia kohden

Täytäntöönpanopäivä: Välittömästi Euroopan komissiolta saadun vastaanottoilmoituksen jälkeen vuonna 2005

Tukijärjestelmän kesto: Enintään 31. päivään joulukuuta 2007 saakka

Tuen tarkoitus: Tuella pyritään edistämään yhteisiä investointihankkeita ja alentamaan tuotantokustannuksia helpottamalla osuuskuntien yhteiskäytössä olevien maatalouskoneiden säilyttämiseen tarkoitettujen konehallien rakentamista, ostoa, uudistamista ja laajentamista.

Toimien tukikelpoisuus: Tukikelpoisia ovat 23. päivänä joulukuuta annetun komission asetuksen (EY) N:o 1/2004 4 artiklan mukaiset konehallien rakentamiseen, ostoon, uudistamiseen tai laajentamiseen liittyvät investoinnit.

Alat, joita tuki koskee: Kaikki maataloustuotannon alat

Tuen myöntävän viranomaisen nimi ja osoite:

Monsieur le Président du Conseil général de la MANCHE Direction des affaires économiques et du développement rural Service du développement rural Maison du département Rond-point de la liberté F-50008 SAINT-LO CEDEX

Internet-osoite:: http: //www.cg50.fr/le guide des aides

Tuen numero: XA 06/05

Jäsenvaltio: Unkari

Alue: Unkari

Tukiohjelman nimike tai yksittäistä tukea saaneen yrityksen nimi: Lainaohjelma maatalouden kehittämiseksi

3 osaohjelmaa:

Oikeusperusta:

— az Agrár Fejlesztési Hitelprogram kidolgozásáról szóló 2318/2004. (XII. 11.) Korm. határozat;

— a Magyar Köztársaság 2005. évi költségvetéséről szóló 2004. évi CXXXV. törvény 36. § és 39.§

— ohjelman täytäntöönpanoa koskeva hallituksen asetus, joka julkaistaan 10. työpäivänä tämän tiivistelmän esittämisen jälkeen (Unkarin tasavallan virallisessa lehdessä) (1)

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Lainaohjelman talousarvio on 40 miljardia Unkarin forinttia. Koska hallitus myöntää kyseiselle määrälle budjettilain nojalla valuuttakurssitakuun, lainaa voidaan myöntää markkinakorkoa alhaisemmalla korolla.

Lainaan sisältyvä tukimäärä lasketaan seuraavan kaavan perusteella:

jossa: ja

TT tukimäärä

Q lainamäärä

i viitekorko

i' etuoikeutettu korko

P laina-aika (lyhennyksetön aika mukaan luettuna)

F lyhennyksetön aika

rP r potenssiin P

rF r potenssiin F

Lainaohjelmaan voidaan yhdistää luottotakauslaitosten takaukset, joilla on 70-prosenttinen valtion vastatakaus. Takauksiin sisältyvän tukimäärän laskentamenetelmä esitettiin olemassa olevien tukien luetteloon sisällyttämistä varten Euroopan komissiolle 31. elokuuta 2004 mennessä (ilmoitusnumero: 82-83).

Tuen enimmäisintensiteetti: Osaohjelmissa tuen enimmäisintensiteetti on seuraavanlainen:

Tuen kasautuessa sovelletaan asetuksen (EY) N:o 1/2004 18 artiklan 2 kohdassa vahvistettuja edellytyksiä.

Tuen enimmäismäärä ei saa ylittää 6 miljoonaa euroa, nuorten viljelijöiden osalta 6 375 000 Unkarin forinttia (25 000 euroa).

Täytäntöönpanopäivä: Sopimuksia voidaan tehdä lainaohjelmaa koskevan hallituksen asetuksen voimaantulopäivästä 31. päivään joulukuuta 2006.

Tukiohjelman tai yksittäisen tuen kesto: Enintään 15 vuotta (joulukuuhun 2021 saakka)

Tuen tarkoitus:

1) pk-yritysten tukeminen

2) nykyaikaistamiseen ja kehittämiseen suunnattu investointituki

Maatalouden kehittämiseen tarkoitetun lainaohjelman täytäntöönpanoaikana Unkarin kehityspankki (Magyar Fejlesztési Bank Részvénytársaság) soveltaa asetuksen (EY) N:o 1/2004 asianomaisia artikloita. Osaohjelmat A, B ja C perustuvat asetuksen (EY) N:o 1/2004 4, 7 ja 8 artiklaan.

Tukikelpoiset kustannukset määritellään asetuksen (EY) N:o 1/2004 edellä mainituissa artikloissa vahvistettujen edellytysten mukaisesti. Yksityiskohtaisia tietoja tukikelpoisista kustannuksista on pankin ohjelmaselvityksessä, johon voi tutustua jäljempänä esitetyssä Internet-osoitteessa.

Alat, joita tuki koskee: Maatalous

Ohjelmaa sovelletaan maataloustuotteiden tuotantoon ja ensimmäisen asteen jalostustoimintaan sekä maataloustuotteisiin liittyviin palveluihin.

Tuen myöntävän viranomaisen nimi ja osoite: Magyar Fejlesztési Bank Részvénytársaság. 1051 Budapest, Nádor u. 31.

Verkko-osoite: http://www.fvm.hu/main.php?folderID=1569

Muut tiedot: Yhteyshenkilö: Szilvia Németh

s-postiosoite: NemethS@posta.fvm.hu

Tuen numero: XA 7/05

Jäsenvaltio: Yhdistynyt kuningaskunta

Alue: Dorset (Bournemouthin ja Poolen hallintoalueet mukaan luettuina)

Tukijärjestelmän nimike tai yksittäistä tukea saavan yrityksen nimi: Dorsetin maatalousneuvontapalvelut

Oikeusperusta: Local Government Act 2000 (Part one)

Tukijärjestelmän vuosittaiset menot tai yritykselle myönnetyn yksittäisen tuen kokonaismäärä:

1.3.2005—28.2.2006 69 624 GBP 1.3.2006—28.2.2007 69 224 GBP 1.3.2007—30.6.2007 69 224 GBP Yhteensä 208 072 GBP

Tuen enimmäisintensiteetti: Tuen intensiteetti on 100 %.

Täytäntöönpanopäivä: Neuvontapalveluja tarjotaan viljelijöille ja muille maaseutuyrityksille 10. helmikuuta 2005 alkaen.

Tukiohjelman tai yksittäisen tuen kesto: Järjestelmä päättyy 22. kesäkuuta 2007. Tukea maksetaan 30. kesäkuuta 2007 asti.

Tuen tarkoitus: Tuen tarkoituksena on maaseututalouden kehittäminen. Tuki myönnetään asetuksen 1/2004 14 artiklan mukaisesti. Tukikelpoisia kustannuksia ovat neuvontapalveluista aiheutuvat kustannukset.

Asianomainen ala/asianomaiset alat: Tukiohjelma on tarkoitettu maataloustuotantoa harjoittaville yrityksille sekä yrityksille, jotka jalostavat ja markkinoivat oman tuotantonsa.

Tuen myöntävän viranomaisen nimi ja osoite:

Dorset County Council County Hall Colliton Park Dorchester United Kingdom DT1 1XJ

Tukipalvelut tarjoaa

Dorset Agricultural Advisory Service Stinsford Business Centre Kingston Maurward College Dorchester Dorset United Kingdom DT1 8PY

Internet-osoite: www.defra.gov.uk/farm/state-aid/setup/exist-exempt.htm. Valitse ”Dorset Agricultural Advisory Services”. tai suora osoite sivulle: www.defra.gov.uk/farm/state-aid/setup/schemes/dorset.pdf.

Muita tietoja: Tukiohjelma on tarkoitettu kaikille maaseutuyrityksille. Muille kuin maatalousyrityksille myönnettävä tuki maksetaan vähämerkityksistä tukea koskevan komission asetuksen (EY) N:o 69/2001 mukaisesti.

Edunsaajat eivät voi itse valita palvelujen tarjoajaa. Palvelujen tarjoajaksi on valittu Royal Bath & West of England Society –yritys markkinaperiaatteiden ja asetuksen (EY) N:o 1/2004 14 artiklan 5 kohdan mukaisesti.

Yhdistyneen kuningaskunnan toimivaltaisen viranomaisen (Department for Environment, Food and Rural Affairs) puolesta päivännyt ja allekirjoittanut:

Graham Collins

Agricultural State Aid Adviser

Defra

8E, 9 Millbank

c/o Nobel House

17 Smith Square

London

United Kingdom

SW1P 3JR

(1) Hallituksen asetuksen sisältöön voi tutustua jäljempänä esitetyssä Internet-osoitteessa.